## Uredba o premijama za određene proizvode upoljoprivredi i regresu za kvalitetno poljoprivredno sjeme i mineralnagnojiva

### NN 116/1993 (30.12.1993.), Uredba o premijama za određene proizvode upoljoprivredi i regresu za kvalitetno poljoprivredno sjeme i mineralnagnojiva

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog domaSabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 30. prosinca 1993. donijela

## UREDBU

### o premijama za određene proizvode u poljoprivredi i regresu za kvalitetno poljoprivredno sjeme i mineralna gnojiva

Članak 1.

Ovom se Uredbom utvrđuju uvjeti za ostvarivanje prava na premiju za
određene proizvode u poljoprivredi (u daljnjem tekstu:premija) i regres
za kvalitetno poljoprivredno sjeme i mineralna gnojiva (u daljnjem tekstu:
regres) određuje se visina premija i regresa te naćin osiguranja i korištenja
sredstava za premiju i regres.

Članak 2.

Pravo na premiju i regres imaju fizičke i pravne osobe u djelatnosti
poljoprivrede s prebivalištem ili sjedištem u Republici Hrvtskoj (u daljnjem
tekstu: korisnici).

Članak 3.

Sredstva za premije i regres osiguravaju se u državnom proračunu.

Članak 4.

(1)Premija i regres isplaćuju se korisnicima putem Zavoda za platni
promet na temelju zahtjeva korisnika

(2) Korisnici iz stavka 1 ovoga članka dužni su voditi evidenciju o
isplaćenim premijama i regresu

I. PREMlJA ZA ODREĐENE PROlZVODE U POLJOPRlVREDl

Članak 5.

Proizvodi u poljoprivredi za koje se ostvaruje premija jesu;

-kravlje,kozje i ovćje mlijeko;

- soja , suncokret, uljana repica, šećerna repa;

- grožđe na otocima i poluotoku Pelješcu;

- masline;

- sjeme (sperma) kvalitetnih bikova;

-- kvalitetni rasplodni podmladak goveda, svinja, ovaca, koza, konja
i selekcioniranih matica pčela;

- rasplodna grla izizvornih pasmina goveda i konja.

Članak 6.

(1.) Premija za proizvode iz članka 5. ove Uredbe određuje se u dinarskoj

protuvrijednosti njemačke marke (DEM) i po jedinici proizvoda iznosi:

1.Za kravlje, ovčje i kozje mlijeko 0,10 DEM po litri

2.Za kvalitetni rasplodni podmladak:

- goveda 400 DEM po grlu

- svinja 120 DEM po grlu

- ovaca 100 DEM po grlu

- konja 500 DEM po grlu

3: Za selekcionirane matice pćela 4 DEM po komadu

4. Za rasplodna grla izvornih pasmina

- goveda (podolca) 400 DEM po grlu

- konja (lipicanaca) 1.000 DEM po grlu

5. Za proizvodnju sjemena (sperme) kvalitetnih bikova

- elitnih 50 DEM po grlu

- dvostruko testiranih 1,70 DEM po grlu

- jednostruko testiranih 1,20 DEM po grlu

- netestiranih 0,80 DEM

6. Za ispitivanje bikotva na vlastiti test (performance test) odabranih:

- za umjetno osjemenjivanje 1.000 DEM po grlu

- za prirodni pripust 500 DEM po grlu

7. Za ispitivanje tovnih sposobnosti bikova (progeni test)

0,50 DEM po kg. ž. v.

8. Za proizvodnju trogodišnjih kvalitetnih muških rasplodnjaka konja
(pastuha) odabranih:

- za potrebe pastuharni 1.000 DEM po grlu

- za potrebe zemaljskog uzgoja 500 DEM po grlu

9. Za troškove umjetnog osjemenjivanja (po osjemenjenoj plotkinji):

- goveda 2,40 DEM po grlu

- svinja 1,50 DEM po grlu

- ovaca i koza 1,50 DEM po grlu

-konja 3,00 DEM po grlu

10. Za ratarske industrijske kulture:

- soju 0,11 DEM po kg

- suncokret 0,11 DEM po kg

- uljanu repicu 0,10 DEM po kg

- šećernu repu 1,30 DEM na 100 kg

11. Za proizvodnju plodova maslina 0.24 DEM po kg

12. Za proizvodnju grožda na otocima i poluotoku PeIješcu

700 DEM po ha

(2) Premija za mlijeko isplaćivat će se i:

- pravnoj osobi koja provodi program uzgojno selekcijskog rada u stočarstvu
Republike Hrvatske po obračunskoj litri mlijeka za koju su proizvodači
mlijeka ostvarili premiju u visini od 1,75 DEM na 1.000 litara mlijeka;

- pravnoj osobi koja provodi program zdravstvene zaštite mlijeka po
obračunskoj litri mlijeka za koju su proizvodači ostvarili premiju - u
visini od 0,35 DEM na 1.000 litara mlijeka;

- pravnoj osobi koja provodi reprodukciju u stočarstvu Republike Hrvatske
po obračunskoj litri mlijeka za koju su proizvođači ostvarili premiju -
u visini od 0,70 DEM na 1.000 litara mlijeka.

(3) Premije iz stavka 1. i 2. ovoga članka isplaćuju se u dinarskoj
protuvrijednosti njemačke marke (DEM) po srednjem tečaju Narodne banke
Hrvatske na dan obračuna premije.

Članak 7.

(1) Korisnici premije za kvalitetni rasplodni podmladak iz članka 5.
alineje 6. ove Uredbe, jesu proizvođači kvalitetne rasplodne stoke koji
su upisani u Registar proizvodača kvalitetne rasplodne stoke u skladu s
propisima o mjerama za unapređivanje stočarstva.

(2) Premije iz stavka 1. ovoga članka isplaćivat će se za rasplodni
podmladak nakon uvođenja rasplodnog podmlatka u Centralnu matičnu evidenciju
muških i ženskih rasplodnih grla, u skladu s propisima o mjerama za unapređivanje
stočarstva.

(3) Premija iz stavka 2. ovoga članka ostvaruje se samo jedanput u istom
reprodukcijskom ciklusu.

(4) Korisnici premije za rasplodni podmladak dužni su rasplodni podmladak
držati u uzgoju propisano vrijeme.

(5) Iznimno, korisnici premije iz stavka 4. ovoga članka mogu izlučiti
iz uzgoja rasplodni podmladak i prije propisanog vremena ako se utvrde
zdravstveni ili reprodukcijski poremećaji koji utiču na rasplodnu sposobnost
podmlatka ili ako se utvrdi njegova nezadovoljavjauća proizvodna sposobnost.

Članak 8.

(1) Korisnici premije za troškove umjetnog osjemenjivanja stoke iz čanka
6. stavka 1. točke 9. ove Uredbe jesu korisnici koji za rasplođivanje svoje
stoke koriste umjetno osjemenjivanje.

(2) Premija iz stavka 1. ovoga članka ostvaruje se samo za prvo osjemenjivanje
stoke u istom reprodukcijskom ciklusu.

Članak 9.

Premija za proizvode iz članka 5. ove Uredbe, proizvedene i isporučene
tržištu Republike Hrvatske u tekućoj godini, ostvaruje se najkasnije do
31. siječnja iduće godine.

Članak 10.

Ministar poljoprivrede i šumarstva propisat će način i postupak za ostvarivanje
premije, vrijeme u kojem je korisnik premije dužan držati u uzgoju rasplodni
podmladak i propisat će obrasce evidencije o isplaćenim premijama.

II. REGRES ZA KVALITETNO P0LJOPRIVREDNO SJEME I MINERALNA GNOJIVA

Članak 11.

Regresira se kvalitetno poljoprivredno sjeme pšenice, raži, ječma, kukuruza,
šećerne repe, soje, suncokreta, uljane repice, krumpira, crvene djeteline,
lucerne, travnih smjesa i sve formulacije kompleksnih NPK gnojiva (u daljnjem
tekstu: NPK mineralna gnojiva).

Članak 12.

Sredstva za regres osiguravaju se za sve količine kvalitetnog poljoprivrednog
sjemena i NPK mineralnih gnojiva, prodanih korisnicima za upotrebu u poljoprivredi
u Republici Hrvatskoj.

Članak 13.

(1) Korisnici regresa su proizvođači ili doradivači kvalitetnog poljoprivrednog
sjemena i proizvođači mineralnih gnojiva, za prodane i isporučene količine
tih proizvoda iz domaće proizvodnje, pravnim i fizičkim osobama koje ih
koriste za proizvodnju u poljoprivredi na teritoriju Republike Hrvatske.

(2) Korisnici regresa iz stavka 1. ovoga članka pri prodaji svojih proizvoda
odobravaju kupcima umanjenje prodajne cijene tih proizvoda za iznos regresa.

Članak 14.

(1) Regresi za proizvode iz članka 11. ove Uredbe određuju se u dinarskoj
protuvrijednosti njemačke marke (DEM) i iznose:

1.Za kvalitetno poljoprivredno sjeme:

- pšenice 0,l2 DEM po kg

- raži 0,12 DEM po kg

- ječma 0,l2 DEM po kg

- kukuruza 0,80 DEM po kg

- šećerne repe 18,00 DEM po kg

- soje 0,30 DEM po kg

- suncokreta 2,00 DEM po kg

- uljane repice 0,70 DEM po kg

- krumpira 0,24 DEM po kg

- djeteline 1,56 DEM po kg

- lucerne 1,56 DEM po kg

- travne smjese 1,60 DEM po kg.

2. Za sve formulacije kompleksnih NPK mineralnih gnojiva u prosjeku
od 0,087 DEM po kg, neovisno o cijeni pojedine formulacije.

(2) Regres iz stavka 1. ovoga članka isplaćuje se u dinarskoj protuvrijednosti
njemačke marke (DEM) po srednjem tečaju Narodne banke Hrvatske na dan obračuna
regresa.

Članak 15.

(1) Regres za proizvode iz članka 11. ove Uredbe ostvaruju korisnici
regresa za iste vrste, partije i količine kvalitetnog poljoprivrednog sjemena
i NPK mineralnih gnojiva, samo jedanput do njihove upotrebe u poljoprivredi
kao reprodukcijskog materijala.

(2) Regres za proizvode iz stavka 1. ovoga članka proizvedene i isporučene
korisnicima s teritorija Republike Hrvatske u tekućoj godini, ostvaruje
se najkasnije do 31. siječnja iduće godine.

Članak 16.

Ministar poljoprivrede i šumarstva propisat će način i postupak ostvarivanja
regresa i obrasce evidencije za kvalitetno poljoprivredno sjeme i NPK mineralna
gnojiva.

III. NADZOR

Članak 17.

(1) Upravni nadzor nad provedbom ove Uredbe i propisa donesenih na temelju
nje obavlja Ministarstvo poljoprivrede i šumarstva i Ministarstvo financija.

(2) Inspekcijske poslove u provedbi ove Uredbe i propisa donesenih na
temelju nje u prvom stupnju obavljaju županijski uredi i gradski ured Grada
Zagreba, a u drugom stupnju Ministarstvo poljoprivrede i šumarstva i Ministarstvo
gospodarstva.

(3) Inspekcijski nadzor provode poljoprivredni, veterinarski i tržišni
inspektori tijela državne uprave iz stavka 2. ovoga članka, poduzimanjem
mjera i radnji propisanih Zakonom o sustavu državne uprave.

IV. KAZNENE ODREDBE

Članak 18.

(1) Novčanom kaznom u dinarskoj protuvrijednosti 9.000 do 19.000 DEM
kaznit će se za prekršaj pravna osoba u djelatnosti poljoprivrede - korisnik
premije i regresa, ako ostvari premiju ili regres suprotno odredbi članka
2. ove Uredbe.

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u dinarskoj protuvrijednosti 2.500 do 5.000
DEM.

Članak I9.

Novčanom kaznom u dinarskoj protuvrijednosti 2.000 do 4.000 DEM kaznit
će se za prekršaj fizička osoba - korisnik premije iIi regresa ako ostvari
premiju ili regres suprotno odredbi članka 2. ove Uredbe.

Članak 20.

(1) Novčanom kaznom u dinarskoj protuvrijednosti 1.500 do 3.000 DEM
kaznit će se za prekršaj pravna osoba ili fizička osoba:

1. ako ostvari premiju suprotno članku 7. stavku 3. ove Uredbe;

2. ako kvalitetni rasplodni podmladak ne drži u uzgoju propisano vrijeme
(članak 7. stavak 4);

3. ako ostvari premiju suprotno članku 8. stavku 2. ove Uredbe;

4. ako pri prodaji svojih proizvoda ne odobri kupcima umanjenje prodajne
cijene proizvoda za iznos regresa (članak 13. stavak 2);

5. ako ostvari regres suprotno članku 15. stavku 1. ove Uredbe.

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u dinarskoj protuvrijednosti 500 do 1.000
DEM

Članak 21.

(1) Novčanom kaznom u dinarskoj protuvrijednosti 300 do 900 DEM kaznit
će se za prekršaj pravna i fizička osoba ako ne vodi propisanu evidenciju
(članak 10. i 16.).

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u dinarskoj proluvrijednosti 250 do 500
DEM.

Članak 22.

Za prekršaje iz članaka 18., 19. i 20. ove Uredbe uz novčanu kaznu izreći
će se i zaštitna mjera oduzimanja ostvarene premije ili regresa.

Članak 23.

Iznosi novčanih kazni iz članaka 18. do 22. ove Uredbe izriću se u hrvatskim
dinarima, prema srednjem tečaju DEM Narodne banke Hrvatske, a valoriziraju
se po srednjem tečaju DEM Narodne banke Hrvatske na dan naplate kazne.

V. PRIJELAZNE I ZAKLJUČNE ODREDBE

Članak 24.

(1) Ministar poljoprivrede i šumarstva donijet će propise na temelju
ovlasti iz ove Uredbe u roku od 3 mjeseca od dana njenog stupanja na snagu.

(2) Do donošenja propisa iz stavka 1. ovoga članka primjenjivat će se
provedbeni propisi kojima su ta pitanja uređena i koji su važili na dan
stupanja na snagu ove Uredbe ako nisu u suprotnosti s odredbama ove Uredbe.

Članak 25.

Na dan stupanja na snagu ove Uredbe prestaje važiti Zakon o premijama
za određene proizvode u poljoprivredi i regresu dijela kamata za prioritetne
namjene u poljoprivredi ("Narodne novine", br. 27/91, 26/93 i
43/93).

Članak 26.

Ova Uredba stupa na snagu danom objave u "Narodnim novinama"

Klasa : 320-01 /93-01 /06

Urbroj : 5030105-93-2

Zagreb, 30. prosinca I993.

Predsjednik

**Nikica Valentić, v. r.**

Uredba, NN 116/1993-2231
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)